«Թուրքիան շատ լուրջ խնդիր ունի իր առաջ դրված: Նա ուզում է ցույց տալ աշխարհին, որ փոխվել է: Չեմ կարծում, որ Թաքսիմ հրապարակում հավաքված մարդիկ չեն ընդունում Հայոց Ցեղասպանությունը, բայց այն հանգամանքը, որ կառավարությունն արտոնում և ուղորդում է այդ հավաքը, դա գալիս է Թուրքիայի պետական շահերից»,- «Մեդիալաբին» ասում է Ազգային Նոր պահպանողական շարժման նախագահ Էդուարդ Ափրամյանը: Սակայն, քաղաքագետ Սուրեն Սուրենյանցը չի կիսում այդ կարծիքը: Նա համոզված է, որ այդ ամենը հայ-թուրքական գործընթացի տված արդյունքներից մեկն է: